Lizz Meiring se eenvroustuk, Elke Ander Duim 'n Dame vertel, vier en satiriseer moderne Suid-Afrikaanse mans en vrouens. Elke Ander Duim 'n Dame is slim, skerp, snaaks, vermaaklik en verrassend. Die materiaal is komies op 'n eerste vlak, donker en satiries op 'n dieper vlak. Meiring skep verskillende style in die stuk – van vertelling tot tango. Die karakters is almal eg, herkenbaar – met 'n aweregse streep of twee! Daar is die Presidente van Jong Dames Sianied, die neo-politiese kinderstorie, 'n beduiwelde cupid, 'n charismatiese kopier, 'n Lolita huisvrou en 'n aardse skoenkunstenaar. Elke Ander Duim 'n Dame is Lefra se Kelderkonsert op Sondag, 2 Augustus 2020 om 17:00, en die prys van 'n kaartjie beloop R125.00 per huishouding. Alle besprekings kan by itickets.co.za of lefra.com gedoen word. Die Lefra Kelderkonserte het ook 'n Seisoenkaartjie beskikbaar waar jy al die konserte kan sien teen slegs R600 vir 11 konserte. Dit beteken die gemiddelde prys is R54 per konsert en die hele familie kan saamkyk. Met die Seisoenkaartjie, kry jy 'n hele R655 afslag! Die Lefra Kelderkonserte word met die trotse ondersteuning van RSG, Sounds Good, Hollywood Costumes, Van Loveren Wyne, Renegades Removals, Ambassador Execudrive, Q2V Productions en Savvy Holdings aangebied.
Groot, eksentrieke skoene speel 'n belangrike rol in die opvoering en natuurlik verys die title Elke Ander Duim 'n Dame na die hoogte van die hakke en natuurlik na Lizzie se …. uhm … gebrek aan lengte!
Lizz se aanbieding by damesoggende bestaan gewoonlik uit 'n seleksie van haar komesie sketse wat sy deur die loop van jare geskryf het vir onder ander haar rubriek in Rooi Rose. Die vertoning word dan ook die "Bizzie Lizzie Show" genoem. 'n Boek met die soortgelyke titel is gepubliseer en is die ideale geskenk vir dames tydens 'n vroue oggend. Die vertoning laat die vroue skaterlag en almal kan op een of ander manier identifiseer met die karakters in haar vertellinge.
Haar lewe is 'n fees sy deel dit graag met enige persoon wat bereid is om te luister. En dit in kort is Lizz Meiring!